

**Izvještaj o radu i finansijskom poslovanju Javne**

**ustanove Nikšićko pozorište za 2023. godinu**

**Nikšić, mart 2024. godine**

**Sadržaj**

Uvod..........................................................................................................................................3

Produkcijska djelatnost i ostale programske aktivnosti............................................................5

Izdavačka djelatnost.................................................................................................................9

Izvještaj o radu Pozorišnog savjeta za 2023. godinu...............................................................11

Izvještaj o finansijskom poslovanju za 2023. godinu...............................................................12

Zaključak..................................................................................................................................14

Na osnovu člana 28 Statuta Javne ustanove Nikšićko pozorište, na koji je Skupština opštine dala saglasnost rješenjem broj: 01-030-364 od 11. 10. 2022. godine, direktor Javne ustanove Nikšićko pozorište, dana 04. 03. 2024. Savjetu ustanove godine podnosi:

**Izvještaj o radu za 2023. godinu**

**Uvod**

Nikšićko pozorište će prethodnu godinu pamtiti po mnogo čemu dobrom. Poslije više nego uspješne premijere predstave Narodni poslanik, po tekstu Branislava Nušića u oktobru 2022. i isto tako uspješnog 18. Međunarodnog festivala glumca, u 2023. smo ušli sa mnogo boljim uslovima, sa obnovljenim i novouspostavljenim kontaktima, sa već prepoznatljivo dobrom saradnjom sa lokalnom upravom, sa još boljim interesovanjem i povjerenjem publike i sa nekim novim idejama. Sve u svemu, na početku godine nastavili smo u odličnoj radnoj i stvaralačkoj atmosferi.

Opisani ambijent je uticao da uspostavimo stabilan i sadržajan repertoar koji je popunjen najboljim predstavama iz Crne Gore i regiona, i propraćen stalnim interesovanjem renomiranih pozorišnih kuća za gostovanje u našem pozorištu, za razmjenu programa i za još širu saradnju u smislu koprodukcijske djelatnosti i međusobne naklonosti kad je u pitanju organizovanje turneja i učešća na festivalima. Ovdje posebno ističemo uspostavljenu i sad već tradicionalnu saradnju sa produkcijskom kućom Beoart sa kojom smo i u 2023. godini u našem gradu organizovali proljećnu reviju predstava iz beogradskih pozorišta, što je dalo široku preporuku našem pozorištu i našoj publici kao izuzetno dobrim domaćinima i otvorilo vrata za još širu i sadržajniju saradnju sa najboljim i najproduktivnijim teatrima i glumcima koji redovno gostuju kod nas.

Uporedo sa tim smo radili i na sopstvenoj produkciji, te smo u istom proljećnom periodu u Nikšićkom pozorištu imali dvije svoje premijere. Prvo smo u martu na scenu postavili predstavu za djecu Bajka o elektricitetu, po tekstu Milene Bogavac, u režiji mladog reditelja Nikšićanina Mila Vučinića. Ova predstava govori o djetinjstvu i životnom putu Nikole Tesle, te je po tome posebno zanimljiva i poučna našim najmlađim gledaocima. Tu predstavu smo više puta igrali u našem gradu, ali i na prestižnom kotorskom Festivalu pozorišta za djecu, te nam se kroz dobre preporuke otvara mogućnost da ona još dugo živi na svim scenama u Crnoj Gori.

Ostaje žal što zbog nedostatka finansija nijesmo uspjeli da predstavu izvedemo na Međunarodnom festivalu pozorišta za djecu u Subotici na koji smo bili pozvani. Druga proljećna premijera se desila u maju sa predstavom Uloga moje porodice u (filmu) o svetskoj revoluciji, rađena po dramatizovanom romanu Bore Ćosića i u režiji Aleksandra Lukača.

Neposredno nakon toga Nikšićko pozorište je organizovalo turneje gostovanja sa predstavama Narodni poslanik i Boing Boing. Narodni poslanik je nakon više igranja po Crnoj Gori imao dvije turneje u okviru kojih je učestvovao na četiri festivala. Ovaj komad je igran na Nušićevim danima u Smederevu, na Danima Zorana Radmilovića u Zaječaru, na Nušićijadi u Ivanjici i na Festivalu malih pozorišnih formi u Istočnom Sarajevu. U okviru tih turneja Narodni poslanik je igran i u Narodnom pozorištu u Beogradu, Srpskom narodnom pozorištu u Novom Sadu, u Kragujevcu, Čačku i Kruševcu. Napominjemo da smo svuda igrali pred punom salom i da smo ispraćeni ovacijama publike. Ova predstava nam je sa sarajevskog festivala donijela i prvu nagradu za najbolju mušku ulogu dodijeljenu glumcu Nikšićkog pozorišta Stevanu Vukoviću.

Predstava Boing Boing je nakon prepoznatljivih nastupa po Crnoj Gori u junu mjesecu igrala na scenama u Vrbasu i Kuli u okviru svečanosti organizovanih u tim gradovima.

Produkcijski niz u 2023. godini zaključili smo postavljanjem duodrame Pluća, po tekstu Dankana Mekmilana, jednog od svjetski poznatih dramskih pisaca savremene američke književnosti, i u režiji Andreja Nosova. Ova predstava je imala već pet igranja i najavljena su njena brojna gostovanja i festivalska učešća.

Kruna našeg prošlogodišnjeg rada je svakako bio 19. Međunarodni festival glumca kroz koji smo ugostili predstave sa širokog jugoslovenskog prostora i podigli standarde i u organizaciji i u umjetničkom kvalitetu. Po ocjenama mnogih Festival iz 2023. je možda i najbolji do sada. Zbog toga smo dobili brojne pohvale i priznanja od gostiju sa svih strana, ali i od mnogobrojne publike koja nam dolazi i iz drugih gradova Crne Gore. Sve to nas obavezuje da naredni jubilarni dvadeseti festival bude još bolji, upotpunjen i obogaćen novim festivalskim sadržajima i idejama za koje smo otvoreni.

Uz pozorište za večernju scenu redovno smo organizovali i programe za djecu koji su izuzetno dobro propraćeni i za koje se često traži karta više. To nas podstiče i da u toku tekuće godine krenemo u novu produkciju predstave za djecu.

Na polju izdavačke djelatnosti smo uspjeli da održimo i unapredimo časopis Pozorište, kao jedini tog tipa u Crnoj Gori. Kroz finansiranje projekata od strane Ministarstva kulture uspješno smo priveli kraju izdavačke projekte sabiranja i štampanja dramskih tekstova koji su potonjih godina objavljivani u okviru našeg časopisa kroz knjigu Sabrane drame, kao i štampanja i objavljivanja izabranih Drama Veljka Mandića.

Unaprijedili smo i još uvijek unapređujemo filmske sadržaje trudeći se da se u našem pozorištu na najsavremenijoj tehničkoj projekciji prikažu premijerno filmovi svjetske kinematografije, kako za odrasle, tako i za djecu.

Sa drugim opštinskim institucijama smo uspješno organizovali Septembarske dane, ali i niz drugih programa, izložbi, muzičkih koncerata, akademija i programa koji na različite načine pomažu afirmaciji mladih nikšićkih stvaralaca.

Neumoljiva statistika kaže da je kroz Nikšićko pozorište u 2023. godini prošlo preko 30000 posjetilaca. To je podatak za ponos, ali i obaveza da taj broj održimo.

Na kraju uvodnog dijela je neophodno istaći više nego dobru saradnju i naklonost koju imamo od institucija grada, gradske uprave i lokalnih privrednika.

**Produkcijska djelatnost i ostale programske aktivnosti**

Pozorište bez sopstvene produkcije teško da može opravdati postojanje. Stoga se akcenat u pozorišnom djelovanju uvijek i stavlja na sopstvenu produkciju. Svi oni koji učestvuju u pozorišnom životu znaju koliko je težak navedeni stvaralački proces i koliko je teško održati jednu predstavu u životu. Savremeni trend se ispoljava u smanjenoj ali kvalitetnoj produkciji. Sa novcem koji nam je opredijeljen za produkcijsku djelatnost nemoguće je proizvesti više od dvije predstave, što u suštini nije ni malo ako znamo da takav trend je sveopšta prisutnost u pozorištima koja su slična našim.

Produkcijska djelatnost u 2023. godini se ogledala u premijerama: **Bajka o elektricitetu** u režiji Mila Vučinića po tekstu Milene Bogavac **Uloga moje porodice u filmu o svetskoj revoluciji**, u režiji Aleksandra Lukača po tekstu Bore Ćosića i premijeri **Pluća**, u režiji Aleksandra Nosova po tekstu Dankana Mekmilana.

 Nimalo važno je istaći život pojedinih predstava iz produkcijske djelatnosti Nikšićkog pozorišta tako da pojedine predstave ove godine imaće više od dvadeset igranja.

Pored sopstvene produkcije možemo se pohvaliti sa velikim brojem gostujućih predstava, muzičkih koncerata, muzičko - poetskih kabarea, filmskih i folkornih dešavanja. Ističemo da naročito vodimo računa o najmlađoj populaciji i da za njih na mjesečnom repertoaru imamo do dvije predstave. Ono što će našim programskim aktivnosti svakako dati na značaju je i završena digitilizaciju pozorišne sale.

|  |
| --- |
| **Dakle za 2023. godine JU Nikšićko pozorište imalao je tri premijere, a ukupno 133 programa. Ako imamo u vidu da pozorišna sezona traje nekih devet mjeseci, to će reći da je skoro svaki drugi dan u pozorištu održan jedan program, a da su na večernjoj sceni igrale minimum tri predstave mjesečno uz obavezne predstave za najmlađe. Ono gdje očekujemo mnogo bolju realizaciju je na polju filma i filmskih programa. Nezaobilazno je spomenuti i 19. Međunarodni festival glumca koji prerasta u renomirani festival u regionu i festival na koji se rado dolazi.** |

|  |
| --- |
| **Predstave za večernju scenu (27)** |
| 23.01. | Monodrama Zlostavljanje - CNP |
| 08.02. | Monodrama Naši dani |
| 15.02. | Osvrni se u gnjevu |
| 16.02. | Narodni poslanik |
| 17.02. | Boing-boing |
| 15.03. | Uspomene na Crvenu Zasatavu - Knjaževačko – srpski teatar Kragujevac |
| 22.03. | Noć u kući gospodina Kolaka- Jugoart Beograd, Kulturni centar Inđija i Centar za kulturu Stara Pazova |
| 01.04. | Votka i šampanjac - Atelje 212 i Teatar Vuk |
| 26.04. | Rok kabare Mala prodavnica delikatesa Slobodan Boda Ninković i grupa OPS |
| 05.05. | Premijera Uloga moje porodice u filmu o svetskoj revoluciji |
| 06.05. | Repriza Uloga moje porodice u filmu o svetskoj revoluciji |
| 13.05. | Plesna predstava Životinjska farma - Bitef teatar Beograd i Centar za kulturu Tivat |
| 26.05. | Kabare komedija Nas dve - Ferzeng Teatar Beograd |
| 18.09. | Čehovljeva soba, sezona 1. – Narodno pozorište Timočke Krajine Zoran Radmilović Zaječar |
| 12.10. | Noć bogova |
| 16.10. | Ručni rad ili tajna jednog pisma – Dom kulture Čačak |
| 24.10. | Narodni poslanik |
| 03.11. | Monodrama  Nadežda Petrović – Festival monodrame i pantomime Zemun |
| 06.11. | Ivanov Narodno pozorište Sarajevo – Međunarodni festival glumca 2023 |
| 07.11. | Očevi i oci Narodno pozorište u Beogradu – Međunarodni festival glumca  |
| 08.11. | Brod za lutke NU Narodno pozorište Bitolj – Međunarodni festival glumca  |
| 09.11. | Ćelava pjevačica Centar za kulturu Tivat – Međunarodni festival glumca |
| 10.11. | Gospođica Narodno pozorište Republike Srpske Banja Luka – Međunarodni festival glumca |
| 11.11. | Za sada je sve OK Kruševačko pozorište – Međunarodni festival glumca |
| 30.11. | PREMIJERA Pluća |
| 01.12. | Prva repriza Pluća |
| 04.12. | Dve žene i jedan rat – Dom Jevrema Grujića Beograd |

|  |
| --- |
| **Istakli smo da je pozorišna djelatnost uspješna ako se predstave igraju. Možemo se pohvaliti da je Nikšićko pozorište svoje predstave igralo u najznačajnijim teatrima u državi i u regionu. Svakako valja istaći Narodno pozorište u Beogradu, Srpsko narodno pozorište u Novom Sadu i Festival u Istočnom Sarajevu gdje je glumac Nikšićkog pozorišta Stevan Vuković dobio nagradu za najboljeg glumca festivala. Predstava iz naše produkcije Bajka o elektricitetu je bila jedina predtava iz Crne Gore koja je selektovana na Dječijim festivalima u Kotoru i Subotici. Impresivno je da u mjesecu skoro tri igranja imamo van našeg pozorišta, što je činjenica sa kojom bi se ponoisili mnogi. Naša prisutnost van Nikšića nije samo kroz predstave več i kroz našu izdavačku djelatnost.** |

|  |
| --- |
| **Gostovanja (24)** |
|  06.02. | Izložba Crnogorska pozorišna povijest – KIC Budo Tomović |
| 20.02. | Kralj magnovenja – CNP |
| 03.03. | Narodni poslanik  - JU Centar za kulturu Tivat |
| 23.03. | Boing - boing – Gradsko pozorište Podgorica  |
| 05.04. | Bajka o elektricitetu - Centar za kulturu Plužine |
| 08.05. | Boing - boing  - JU Centar za kulturu Tivat |
| 17.05. | Narodni poslanik – Narodno pozorište u Beogradu |
| 18.05. | Narodni poslanik – Centar za kulturu Smederevo |
| 19.05. | Narodni poslanik – Srpsko narodno pozorište Novi Sad |
| 20.05. | Narodni poslanik - Knjaževsko – srpski teatar Kragujevac |
| 24.05. | Boing - boing - Kulturni centar Vrbas |
| 25.05. | Boing – boing - Kulturni centar Kula |
| 24.05. | Boing - boing - Kulturni centar Vrbas |
| 29.05. | Bajka o elektricitetu - Centar za kulturu Tivat |
| 17.06. | Promocija knjige Sabrane drame Zbirka drama savremenih dramskih pisaca iz Crne Gore - Festival dramsih amatera Bijelo polje  |
| 11.07. | Kotorski festival pozorišta za djecu Bajka o elektricitetu   |
| 24.07. | Promocija Sabrane drame Zbirka drama savremenih dramskih pisaca iz Crne Gore, Drame Veljko Mandić  i Hamlet na korzou Milorada Boškovića - Trebinje |
| 17.08. | Sabrane drame  Zbirka pisaca iz Crne Gore - Centar za kulturu Kolašin |
| 27.08. | Narodni poslanik - Dom kulture Ivanjica |
| 28.08. | Narodni poslanik - Kruševačko pozorište |
| 29.08. | Narodni poslanik- Kulturni centar Čačak |
| 07.12. | Narodni poslanik– Istočno Novo Sarajevo |
| 09.12. | Pluća – Crvena komuna Petrovac     |
| 16.12. | Boing-Boing – KIC Zeta       |

|  |
| --- |
| **Nezaobilazan dio pozorišnog repertoara je dječji program. U skladu sa tim poslije dužeg vremena JU Nikšićko pozorište je produciralo dječiju predstavu. Predstava je itekako zapažena u umjetničkim krugovima a valorizaciju tek očekujemo u narodnom periodu. Mjesečni repertoar obogaćujemo gostujućim dječjim predstavama, kroz koje pokušavamo da pratimo i školski program uključujući se na taj način indirektno u proces obrazovanja i vaspitanja najmlađih. Dio koji ćemo pospješiti, zahvaljujući digitalizaciji bioskopske tehnike, jeste da imamo redovno emitovanje filmske produkcije za najmlađe.** |

|  |
| --- |
| **Predstave za djecu (17 predstava sa 19 izvođenja)** |
| 28.02. | Aladinova čarobna lampa – Gradsko pozorište Podgorica |
| 10.03. | Bajka o mudrom prasetu - Pan teatar Beograd (10 i 12 č) |
| 21.03. | Premijera Bajka o elektricitetu |
| 04.04. | Tode i Bane pesmom decu brane (10 i 12 č) |
| 21.06. | Biberče u 18 č i Gdje je taj Nikšič u 20 č - KKC Akord |
| 22.06 | Par godina za nas u 18 č. i Pravi zapad u 20 č - KKC Akord |
| 04.09. | Zlatokosa – Pozorište lutaka u Mostaru |
| 05.09. | Bajka o elektricitetu  |
| 28.09. | Anin svet snova – Pozorište Pan teatar Beograd (10 i 12 č) |
| 30.09. | Biberče – KKC Akord |
| 30.09. | Gdje je taj Nikšić – KKC Akord |
| 16.10. | Šećerno kraljevstvo – Dom kulture Čačak |
| 20.10. | Kuče koje nije umjelo da laje |
| 11.12. | Bajka o elektricitetu |
| 22.12. | Djedamrazovski zimski zez – NVO Mali atelje Arlekin |

|  |
| --- |
| **U sklopu pozorišnog repertoara JU Nikšićko pozorište organizuje, suorganizuje ili ustupa prostor za koncerte, akademije, izložbe i filmove. Koncerti su nezaobilazan dio repertoara. Ističemo veliku zainteresovanost građana za ovaj vid umjetničkog ispoljavanja** |

|  |
| --- |
| **Koncerti i akademije (28)** |
| 29.01. | Svetosavska akademija – Opština Nikšić i Crkvena opština Nikšić |
| 10.02. | Koncert Plesnog kluba Art Viva Dance |
| 19.02. | Koncert u čast Vlade Divljana – (ne)normalni & Zdenko Kolar |
| 17.01. | Koncert grupe Ođila – Agencija Lancelot Beograd |
| 08.03. | Naše veče muzičko poetsko veče Ivana Bosiljčića  |
| 17.03. | Dani Frankofonije koncert Nuit d'amour - Francuski institut Crne Gore i JU Nikšićko pozorište |
| 09.05. | KUD Venac - Opština Nikšić i Crkvena opština Nikšić |
| 11.05. | Folklorno – muzički program Dani Vrbasa u Nikšiću  - Opština Nikšić i Crkvena opština Nikšić   |
| 30.05. | Koncert KUD Čigra - JU Dnevni centar za djecu sa smetnjama u razvoju i osoba sa invalididitetom Nikšić |
| 17.06.  | Koncert dječjeg folklornog ansambla Zahumlja |
| 23.06. | Koncert – Umjetnički studio Luna |
| 17.09. | Koncert ansambla Kolo |
| 19.09. | Koncert kubanskog benda Salsa y Punto –  Dom omladine Beogradg, Grad Beograd, Opština Nikšić, Turistička oganizacija Nikšić, Nikšićko pozorište |
| 1.10. | Modna revija za djecu Modni koraci – D models agency |
| 06.10. | Balkan soul festival – Anagastum guitar Society |
| 08.10. | Koncert plesa i folklora Nikšiću s ljubavlju -  Art Viva Dance |
| 25.10. | Jubilani koncert povodom 55 godina ljubavi Branke Šćepanović i crnogorske izvorne pjesme |
| 28.10. | Donatorski kocert U čast predaka za budućnost potomaka – Pravoslavmo uduženje Sveti Srb i ja, Krfsko društvo srpsko-grčkog prijteljstva, Opština Nikšić |
| 04.11. | Srbski pravoslavni pojci Čuvajmo svoje nasleđe |
| 13.11. | Svečana akademija u Njegoševu čast - Vječna zublja kamenoga mora – JU Muzeji i galerije |
| 4.12. | Svečana akademija povodom obilježavanja 110 godina postojanja i rada JU Gimnazije Stojan Cerović |
| 05.12. | Koncert Lene Kovačević |
| 15.12. | Humanitarna akademija Božić – zagrljaj Boga i čovjeka – Bratstvo pravoslavne omladine Svetog Vasilija Ostroškog |
| 21.12. | Muzika iz mjuzikla  Ljepotica i zvijer – Muzička škola Dara Čokorilo |
| 23.12. | Koncert prve postave Folkolrnog ansambla JU Zahumlje Pjesmom da zborim, igrom da odmorim |
| 25.12. | Novogodišnji koncert KUD Čigra |
| 26.12. | Novogodišnji koncert folklornih ansmbala JU Zahumlje |
| 27.12. | Humanitarni koncert posvećen ženi borcu Proći će – KUD Župa |

|  |
| --- |
| **Promocije i izložbe (14)** |
| 12.01. | Izložba radova likovne radionice Otvoreni atelje - Likovna radionica i JU Nikšićko pozorište |
| 25.01. | Izložba Vaskrs manastira Žitomislić – Fondacija Žiotomislić Mostar, Opština Nikšić i JU Nikšićko pozorište |
| 24.02. | Izložba fotografija arhitekte Nemanje Bogdanovića Italija kakvu još nijeste upoznali - JU Nikšićko pozorište, JU Muzej i galerije Nikšić i Italijanski institut za kulturu u Beogradu |
| 24.03. | Stvarnost sjećanja autorka Anka Gardašević (višemedijska prostorna instalacija)  |
| 12.04. | Izložba dječijih likovnih radova U susret Vaskrsu  - Turistička organizacija Nikšić i Atelje Dali |
| 18.04. | Izložba učenika Gimnazije - Gimnazija Stojan Cerović Nikšić |
| 10.05. | Izložba dokumenata Petar Lubarda, sasvim lično – Kuća legata Beograd, JU Muzeji i galerije Nikšić I Nikišićko pozorište |
| 26.05. | Promocija knjige Sabrane drame Zbirka drama savremenih dramskih pisaca iz Crne Gore – JU Nikšićko pozorište |
| 8.06. | Izložba likovnih radova ateljea Put |
| 26.06. | Matica crnogorska izložba dokumenata 13. jul 1941. – Godine prkosa i ponosa |
| 17.08. | Izložba slikarskih radova – Udruženje građana Slikarski uranak |
| 14.09. | Izložba radova Perspektive – OŠ Mileva Lajović Lalatović |
| 23.10. | Izložba za slabovide Dodir nasleđa – JU Muzeji i galerije Nikšić |
| 06.12. | Izložba tapiserija Umjetnost i tkanje iz zbirke Ateljea 61 Novi Sad – Opština Nikšić |

|  |
| --- |
| **Filmovi (5)** |
| 4.09.   | Duhovi u Veneciji – svečano otvaranje bioskopa |
| 21.09. | Igrani film Što se bore misli moje |
| 11.10. | Igrani film Sirin  |
| 26.10.  | Dokumentarni film Crna Gora međa istine i laži |
| 20.11. | Dokumentarno – igrani film Živko Nikolić - nedosanjani san |

|  |
| --- |
| **Ističemo da se u prostorijama Nikšićkog pozorišta organizovao Jesenji sajam knjiga Anderva Book, guslarke humanutarne večeri, konferencije u organizaciji Tehnopolisa, EPCG Crne Gore, komemoracije i drugo.** |

**Izdavačka djelatnost**

Izdavačka djelatnost Nikšićkog pozorišta realizovala je u izvještajnom periodu nekolika značajna projekta koji su, prije svega u službi afirmacije i reafirmacije dramske umjetnosti ne samo u ovom gradu, već i Crnoj Gori. Realizacijom plana ovog segmenta rada, Nikšićko pozorište je tokom 2023. godine dalo značajan doprinos da se pozorišni kreativni čin na ovim prostorima i šire ne samo afirmiše, već i da se svijest o njegovom značaju i na ovaj način potvrdi, a teatar dodatno približi publici.

Izdavački naslovi realizovani su kroz tri edicije: *Savremena drama*, *Jubileji* i časopis *Pozorište*.

U okviru edicije *Savremena drama* u prvoj polovini minule godine objavljene su dvije zbirke: *Sabrane drame* (*Savremeni dramski pisci u Crnoj Gori*) i *Drame*, Veljka Mandića. Obje zbirke štampane su u pet stotina (500) primjeraka, uz podršku Ministarstva kulture i medija i Opštine Nikšić. Knjiga *Sabrane drame* je hrestomatija koja je objedinila dvadeset tri (23) dramska teksta četrnaest (14) savremenih dramskih pisaca u Crnoj Gori, mlađe i srednje generacije. Kroz njihove različite poetike, ovaj naslov pored književne estetike, odredio je narativ savremene crnogorske drame. U sadržaju zbirke *Drame* koja je objavljena u saizdavaštvu sa JU Biblioteka *Njegoš* Nikšić sabrano je jedanaest (11) drama iz pera Veljka Mandića. Ovim naslovom prvi put je objedinjen cjelokupan dramski rukopis Mandića, čime smo čitalačkoj publici i javnosti skrenuli pažnju na bogatstvo literarnog rukopisa ovog najuniverzalnijeg dramskog umjetnika u Crnoj Gori. Ove zbirke u postizdavačkom životu došle su do šire čitalačke publike, na promocijama u okviru repertoara crnogorskih pozorišta, pozorišnih festivala u zemlji i okruženju, kao i na prigodnim književnim manifestacijama u našoj državi i regionu. Zbirka *Sabrane drame* imala je promociju na festivalima u Bijelom Polju i Kolašinu, a na Festivalu festivala u Trebinju predstavljeni su sva aktuelna izdanja Nikšićkog pozorišta.

 U ediciji *Jubileji* krajem godine pripremljen je za štampu rukopis teatrološkog zbornika *Pozorište u Crnoj Gori*, priređivača Slavojke Marojević, urednice Izdavačke djelatnosti Nikšićkog pozorišta. Knjiga je objavljena 14. februara ove godine, čime je simbolično obilježeno 140 godina od pojavljivanja prvih pozorišnih oglasa i novinskih tekstova o počecima pozorišnog života u Nikšiću. Pred kraj 2023. godine ušlo se u završnicu prikupljanja podataka za još jedan značajan teatrološki naslov koji će uskoro izaći iz štampe, a riječ je o leksikonu *Pozorišni i filmski stvaraoci iz Nikšića 1945-2021.*

 Tokom 2023. godine objavljena su četiri broja časopisa *Pozorište*, jedina kontinuirana publikacija ove vrste u Crnoj Gori.

 Narativno-fotografska izložba o razvoju pozorišta u Crnoj Gori kroz vjekove, početkom februara prošle godine bila je prateći dio sedmodnevog programa Međunarodnog festivala kamernih scena *Makado 2023*.

 Izdavačka djelatnost Pozorišta je u kontinuitetu realizovale aktivnosti koje reflektuju mjesečni repertoari, kroz informativnu i medijsku prezentaciju događaja sa matične scene (web stranica, *PRESS* konferencije i *PRESS* clipping). Istovremeno je završena digitalizacija obimne pozorišne građe (plakati, katalozi, brošure, fotografije…) od 1884. do kraja 2023. godine. Preciziran je i Plan za proširivanje djelatnosti ovog segmenta rada Pozorišta, kroz formu pozorišne biblioteke.

Evaluacija navedenih naslova i drugih aktivnosti ukazuje da je Nikšićko pozorište, pored dramske, i u izdavačkoj produkciji svrstano u sam vrh teatarskih kuća.

**Izvještaj o radu Pozorišnog savjeta za 2023. godinu**

Pozorišni savjet JU Nikšićko pozorište je tokom 2023. godine, održao 15 sjednica. Savjet je razmatrao i usvojio niz odluka i zaključaka, u skladu sa važećim zakonskim propisima, koji se odnose na djelatnost ustanove. Poseban doprinos Savjeta, ogleda se u redovnim razmatranjima i analizama aktuelnih pitanja, u cilju efikasne i produktivne realizacije planiranih programskih aktivnosti, kao i iznalaženju rješenja na prevazilaženju teškoća, za nesmetan rad i funkcionisanje ustanove.

U izvještajnom periodu Pozorišni savjet je donio: Odluku o usvajanju Programa rada JU Nikšićko pozorište za 2023. godinu; Odluku o davanju saglasnosti na Plan javnih nabavki za 2023. godinu; Odluku o realizaciji premijernog projekta u produkciji Nikšićkog pozorišta; Odluku o cijeni bioskopskih ulaznica; Odluku o usvajanju Izvještaja o radu i finansijskom poslovanju JU Nikšićko pozorište za 2023. godinu; Odluka o uplati novčane pomoći; Odluka o isplati otpremnine; Odluka o davanju saglasnosti za solarne panele; Odluka o prodaji službenog vozila; Odluka na sugestije glumačkog ansambla.

Pozorišni savjet je redovno usvajao mjesečne repertoare JU Nikšićko pozorište, u sklopu zajedničkog opštinskog programa Nikšićka kulturna scena 2023. godine.

**Izvještaj o finansijskom poslovanju za 2023. godinu**

|  |  |  |
| --- | --- | --- |
| **Redni****bro**j | **Opis** | **Izvršenje za period od** **01.01-31.12.2023. god** |
| 1 | 2 | 3 |  |
| **1.** | **Primici** |  |  |
| 1.1 | Opšti prihodi-Transferi od Budžeta Opštine-Transferi od Zavoda za zapošljavanje(Refundacija ličnog dohotka lica sa invaliditetom) | **745.936,80** **9.036,27**  |  |
| 1.2 | **Namjenski prihodi od Budžeta Opštine**-Programske aktivnosti 2023 | **69.999,63**69.999,63 |  |
| 1.3 | **Sopstveni prihodi**-Fakturisani prihodi (organizovana prodaja ulaznica i zakup Sale)-Prihodi sa biletarnice (prodaja ulaznica) |  **85.332,89**40.300,89 45.032,00  |  |
| 1.4 | **Donacije**(EPCG, Rudnik uglja, TO Nikšić, TO Budva, Nlb banka, Dekor Iva.....) | 24.350,00 |  |
|  | ***Ukupni primici*** (1.1+1.2+1.3+1.4) | ***934.655,59*** |  |
| **2.** | **Izdaci** |  |  |
| 2.1 | **Bruto zarada i doprinosi na teret poslodavca** | **594.896,25** |  |
| 2.2 | **Ostala lična primanja**-Ostale naknade i pomoći zaposlenima za liječenje i za smrt člana porodice -8 mart-Zimnica zaposlenima 2023-Jubilarne nagrade zaposlenima-Naknada za Pozorisni savjet | **22.376,08**4.300,004.500,008.400,00648,00 4.528,08 |  |
|  2.3 | **Rashodi za materijal i usluge**-Rashodi za gostujuće predstave i prikazivanje filmova-Rashodi za festivalske nagrade -Rashodi za kancelarijska oprema, kanc.materijal i kompjuterska oprema-Rashodi za izradu reklamnog materijala,ulaznica, štampanje knjiga,časopisa-Rashodi za sl. putovanja u zemlji i inostranstvu (gostovanja- dnevnice pratećem anasmblu)-Rashodi za reprezentaciju u zemlji-Rashodi za usluge prevoza-Rashodi za telefonske usluge-Rashodi za električnu energiju-Rashodi za bankarske usluge (ino i domaći platni promet)-Rashodi za PTT usluge-Rashodi za gorivo-Rashodi za Ugovore o djelu sa porezima i prirezima-Rashodi za kupovinu miksete (I dio uplate)-Rashodi za digitalizaciju bioskopa-Rashodi za nabavku scenskih zavjesa-Rashodi za popravku rashladnog sistema-Rashodi za hotelski smještaj glumaca i ishrane-Rashodi za komunalne usluge-Rashodi za osiguranje zaposlenih-Rashodi za stručno usavršavanje-Rashodi izrade scenografije i kostimografije predstave Ul.moje porodice u svj.revoluciji-Rashodi izrade scenografije i kostimografije predstave Bajka o elektricitetu-Rashodi izrade scenografije i kostimografije predstave Pluća-Rashodi izrade scenografije predstave Kumovi-Rashodi za sredstva higijene-Ostali sitni izdaci | **380.499,15** 58.517,413.400,003.831,0012.472,05 19.954,502.272,6116.368,742.291,9216.447,283.172,0178,80940,0065.583,693.459,00108.040,002.758,073.548,8329.305,979.466,86 1.240,85558,00 6.441,64 1.588,79 3.521,86 818,87 884,623.535,78  |  |
|  | ***Ukupno izdaci*** (2.1+ 2.2+2.3) | ***997.771,48***  |  |
| **3.** | **Povećanje/smanjenje gotovine (1-2)** | -63.115,89 |  |
| **4.** | **Gotovina na početku perioda** | 75.857,10 |  |
| **5.** | ***Gotovina na žiro-računu na kraju perioda na dan 31.12.2023 (3+4)*** | ***12.741,21*** |  |

**Izvještaj o neizmirenim obavezama**

|  |  |  |
| --- | --- | --- |
| **Redni broj** | **OPIS** | **Stanje obaveza na kraju izvještajnog perioda****01.01-31.12.2023.god.** |
| 1 | 2 | 3 |
|  1. | **Obaveze za tekuće izdatke**  |  |
| 1 | Obaveze za bruto zarade i doprinose na teret poslodavca (**decembar 2023**) | **51,543.19** |
| 2 | Obaveze za ostale tekuće izdatke (**dobavljači**) | **16,513.90** |
|  | **Stanje obaveza na dan** **31. 12. 2023. godine** | **68,057.09** |

**Napomena:**

Neizmirene obaveze po osnovu poreza i doprinosa za period od 2009-2014. godine iznose **473.049,14€**.

U 2023. godini Opština Nikšić uplatila je anuitete po reprogramu u iznosu od **28.383,00€**, a u 2024. godini planirani su anuiteti u iznosu od **28.383,00€.**

**Zaključak**

Kao što smo već naveli u uvodu, godina iza nas za Nikšićko pozorište je bila za ponos. I to ne tvrdimo samo mi iz Pozorišta, već naša brojna publika i naši gosti i saradnici sa raznih strana. Sve pohvale i rezultati svakako prijaju, ali i obavezuju, odnosno direktno otvaraju prostor za nove ideje, nove kreacije i svestranije njihovo predstavljanje. U našim prioritetima se nalaze svi sadržaji koji su navedeni u prethodnom tekstu, ali se uvijek postavlja zadatak da se bude i bolji na svim poljima na kojima radimo.

 Ne sumnjamo da ćemo na tom putu i naumu naići na saradnike na koje smo i dosad nailazili i računali, ali se nadamo da ćemo taj krug i proširiti sa jasnim ciljem da naše pozorište bude prepoznato kao jedan od temelja grada, kao nezaobilazno mjesto prepoznavanja ovdašnje kulture i kao sastajalište ljudi u kome se kvalitet podrazumijeva.

Nadamo se da ćemo uspjeti da održimo kontinuitet u stvaranju novih predstava, da ćemo dostojno predstavljati, naše pozorište, grad i državu na gostovanjima i festivalima i da ćemo 140. godinu od igranja prve predstave *Slobodarka* obilježiti u skladu ovom značajnom jubileju.

Očekujemo da ćemo ove godine vratiti i bioskopsku publiku jer sa digitalizacijom pozorišne sale možemo biti konkuretni bilo kome, na naše i opšte zadovoljstvo.

I do sada nam je bilo zadovoljstvo i čast da našem gradu činimo reprezentativno obilježje i nadamo se da ćemo to i u budućnosti biti, a čini nam se da taj optimizam gajimo na vrlo realnim projekcijama i vidljivim rezultatima.

Direktor

Radinko Krulanović, s.r.